Kreoleng Hapon kan Yilan

An Kreolong Hapon kan Yilaniyo man an  or Hanxi () sarong Kreole na nakabase sa Hapon kan Taywan. Nagbutwa ini kadtong 1930s asin 1940s, na igwang pakikipagtakudan sa tanga kan mga kolonistang Hapones asin kan mga subong mga tawong Atayal sa habagatan na Yilan County, Taiwan. An bokabularyo kan sarong tagapagtaram na namundag kadtong 1974, 70% Hapon asin 30% Atayal, alagad an kabiabahan kan kreole dai haros kaarog kan arinman sa mga pinagkuanan na tataramon.

Dai masabutan an Kreoleng Yilan kan duwa na Hapon asin Atayal. Namidbid an kreole kan 2006 ninda Chien Yuehchen asin Sanada Shinji, alagad dai pa nanggad isi an  pagkakaigwa kaini. Pinangaranan ini ninda Sanada asin Chien susog sa kinamumugtakan kaini. An Mandarin, an opisyal na tataramon kan Taywan, iyo an nagbabanta sa pagkakaigwa nin Kreole na Yilan.

 Uusipon 
Sa kasagsagi kan panahon nin pamamayo kan mga Hapon sa Taywan sa irarom kan Shimonoseki Treaty kan 1895 sagkod 1945. Naghaloy an kontrol sa isla nin haros limampulong taon. Sa huring yugto kan panahon na ini, ipigpatupad ka Imperyal na Hapon an asimilasyon sa Taywan sa tataramon asin kulturang Hapon. Bilang resulta kan pakikipagtakudan na ini sa tanga kan mga tataramon na Atayal asin Hapones, nagbutwa an Kreoleng Yilan. Nagpoon na maglaog an mga Taywanon sa mga paadalan na itinukdo sa  tataramon na Hapon kun sain ipinangalad an gabos nin mga tataramon na bakong Hapon, asin kadtong 1944 lagpas 77% kan mga Taywanon an may kakayahan na magtaram nin Hapon. An mga reporma sa tataramon, pagribay nin pangaran, asin mga ley manungod sa mga kaugalian nin sosyudad an kabali sa mga repormang ipinamidbid kan gobyerno nin Imperyo kan Hapon. Kadakol pa man nanggad an may kakayahan sa tataramon na Hapon ngunyan kun sain nugad ginagamit ini bilang lingua franca. Dawa na binalo kan Sina na halion an impluwensya kan Hapon sa Taywan pagkatapos kan pagsuko kan Hapon kadtong 1945, hiling-hiling pa nanggad an epekto sa tataramon asin kultura sa Taywan.
An mga tampok na Atayal, nagbutwa sa tataramon na Hapon na pigtataram sa Taywan, dai naghaloy, nagin sarong pidyin bago ini ganap na nabilog sa sarong Kreole, asin sa ngunyan, an tataramon an solong midbid na kreole na nakabase sa Hapon sa isla, asin posibleng sa kinaban.

 Sistema nin pagsusurat
An binase sa Latin na sistema nin pagsusurat kan Yilan Creole iyo an naggagamit nin sistema ni pagsusurat kan Atayal na ginagamit sa Taywan.

 Mga toltolan 

 Mga panluwas na takod 

Slides on Yilan Creole Japanese 

Category:Mga pidyin asin mga kreole na nakabase sa Hapon
Category:Mga tataramon kan Taywan
Category:Mga tataramon na Atayaliko